غالب بن فہر

غالب رسول اللہ کے دسویں پشت پر جد امجد ہیں۔ آپ تمام عرب قبائل کے سردار تھے۔

 تعارف 
آپ کا نام غالب اور کنیت ابو تمیم تھی۔ آپ کے والد کا فہر بن مالک اور والدہ کا نام لیلی بنت حارث بن تمیم تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 49

آپ کا سلسلۂ نسب کچھ یوں ہے
غالب بن فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

غالب رسول اللہ کے دسویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب  ضیاء النبی مولف پیر محمد کرم شاہ جلد اول صفحہ 399 

 سیرت 
والد فہر بن مالک کی وفات کے بعد غالب عرب قبائل کے سردار منتخب ہوئے تھے۔ مدرک الطالب فی نسب آل ابی طالب الموسوم بہ معارف الانساب تالیف قمر عباس الاعرجی صفحہ 21 آپ کہانت بھی کرتے تھے۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 49 آپ سی خصوصیات صفات کے حامل تھے۔ آپ کے بارے میں شیخ ابو العباس عبد اللہ فرماتے تھے۔
اور غالب (بن فہر) میں وہ زور تھا کہ اس (طاقت) نے ان کے علاوہ کسی اور میں ہونے سے انکار کر دیا۔ وہ (زور) ہر غالب قوم سے ان کی حفاظت کرتا ہے۔ محمد رسول اللہ ﷺ کے آباؤاجداد کا تذکرہ مولف ڈاکٹر محمود الحسن عارف صفحہ 207 اور 208

 اولاد 
غالب بن فہر کی ان کی بیوی عاتکہ بنت یخلد بن النصر سے تین بیٹے ہوئے۔
 لوی
 تمیم
 قیس محمد رسول اللہ ﷺ کے آباؤاجداد کا تذکرہ مولف ڈاکٹر محمود الحسن عارف صفحہ 207 اور 208

 حوالہ جات 

زمرہ:تاریخ عرب
زمرہ:تیسری صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:ویکی ڈیٹا سے مختلف مختصر وضاحت
زمرہ:نسب محمد بن عبد اللہ